Aziz Toshpoʻlatov. Aziz Anvarovich Toshpoʻlatov (1978-yilda tugʻilgan) – Oʻzbekiston davlat arbobi. 2025-yil 3-martdan Oʻzbekiston Respublikasi Ichki ishlar vaziri. Biografiyasi. Aziz Toshpoʻlatov 1978-yilda tugʻilgan. 2000-yilda Oʻzbekiston Respublikasi Ichki ishlar vazirligi akademiyasini tugatgan. 2015-yildan 2017-yilgacha Namangan viloyati ichki ishlar boshqarmasi boshligʻi. 2017-yildan to 2019-yilgacha Samarqand viloyati ichki ishlar boshqarmasi boshligʻi boʻlgan. 2019-yildan 2020-yilgacha Oʻzbekiston Respublikasi ichki ishlar vazirining birinchi oʻrinbosari — tezkor qidiruv xizmati boshligʻi. 2020-yil martida Toshkent shahri ichki ishlar bosh boshqarmasi boshligʻi lavozimiga tayinlangan. 2025-yilning 3-mart kuni Ichki ishlar vaziri etib tayinlandi. 9-aprel kuni Oʻzbekiston voleybol federatsiyasi raisi etib saylandi. Bir vaqtning oʻzida Oʻzbekiston futbol assotsiatsiyasi vitse-prezidenti hisoblanadi. Unvon va mukofotlari. 2021-yil yanvarida Oʻzbekiston prezidenti farmoniga koʻra general-mayor maxsus unvoni berilgan. Toshpoʻlatov Oʻzbekiston tarixida ushbu unvonni olgan ikkinchi eng yosh ichki ishlar organi xodimi hisoblanadi.